A településrendezési eszközök módosításának jóváhagyása

tárgyú előterjesztéshez szakmai ismertető

Előzmények

Dunavecse Város Képviselő-testülete a településrendezési eszközök (településszerkezeti terv és helyi építési szabályzat) módosítását kezdeményezte 319/2015.(IX.23.) Kt. számú normatív határozatában.

Módosítási tételek a következők:

a) módosítás 

Kereskedelmi szolgáltató területi kijelölések 

a1) 1174/23 hrsz

a2) 1967 hrsz

a3) 1353 hrsz

a4) 1592/47 hrsz

b) módosítás

Tátra utca térségében az útszabályozások felülvizsgálata és a kisajátítással járó útlejegyzések megszüntetése

c) módosítás

Fáy András utca - Csőszköz és Városkert utca térségében a szabályozás felülvizsgálata 

d) módosítás

A helyi építési szabályzat alapvető tartalmát és szabályozási tervet nem érintő kiegészítéseit, értelmezést segítő javításait és jogharmonizációja

e) módosítás

Településszerkezeti terv módosítása a belterület DK-i részén

Döntést követően az egyeztetés a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Eljr.) 37.§ szerinti tájékoztatási szakasszal megkezdődött. 

Az eljárás résztvevői a 320/2015.(IX.23.) Kt. határozat szerinti partnerek, az Eljr.9. melléklete szerinti államigazgatási szervek valamint a megyei és a szomszédos önkormányzatok voltak.

Az a1) módosítás a településszerkezeti terv gyűjtőút hálózatát is érinti, ezért kétkörös egyeztetés és közlekedéstervező bevonása is szükségessé vált. A többi módosítás beépítésre szánt területen belüli változás volt, amelyhez egykörös egyeztetés is elégséges lett volna.

2016. márciusban Eljr.37.§ szerinti egyeztetés megtörtént.

A tájékoztatási szakasz nyilatkozatai alapján a módosítási tételek száma növekedett. Állami adatok átvezetéseként örökségvédelmi adatfrissítésként a műemlékek ex lege védett környezetével, az aktuális nyilvántartás szerinti régészeti lelőhelyekkel való kiegészítés is megtörténik. A vízgazdálkodási területre vonatkozó kiegészítés az ADUVIG nyilatkozata szerint szintén a módosítások közé kerül.

Véleményezés
Az egyeztetés következő szakaszára Eljr. 38.§ szerinti véleményeztetésre 2016. májusában került sor. Résztvevői azok voltak, akik az egyeztetés első körében a további egyeztetésben való részvételüket kérték.

Véleményezés eredményét Képviselő-testület 2016. augusztus 23-ai ülésén megismerte és 308/2016.(VIII.23.) Kt. normatív határozatában az egyeztetés lezárásáról döntött.

Eljr. 39.§(2) bekezdés szerinti 308/2016.(VIII.23.) Kt. normatív határozat közzétételét követően az Eljr. 40.§ szerinti záró szakmai véleményezés a tervezet és az egyeztetési dokumentumok alapján megtörtént. A záró véleményezésre kerülő munkarész és jelen előterjesztés is tartalmazza a helyi építési szabályzat Bács-Kiskun Megyei Kormányhivatal BKB/001/3287-1/2016. számú felhívása alapján hatályon kívül helyezendő rendelkezéseit.

Záró szakmai véleményt az állami főépítész hatáskörében eljáró Bács-Kiskun Megyei Kormányhivatal BKB/001/2015-7/2016. számú mellékelt nyilatkozatában megadta.

Az előterjesztettek jóváhagyásának jogszabályi akadálya nincs.

Az Eljr.33.§(1) bekezdés értelmében a településszerkezeti terv módosítása (határozat-hozatal) meg kell előzze a helyi építési szabályzat módosítását (rendelet-alkotás).

Az Eljr. 43.§(1) bekezdés b) pontja értelmében helyi építési szabályzat jelen módosítása leghamarabb az elfogadásától számított 30. napon léphet hatályba.

Mellékletek: záró szakmai vélemény

településszerkezeti terv módosítása (határozat-tervezet

helyi építési szabályzat módosítása (rendelet-tervezet)

